राजस्थान अध्यापक पात्रता परीक्षा (REET)
राजस्थान अध्यापक पात्रता परीक्षा (Rajasthan Eligibility Examination for Teachers (REET)), राजस्थान में तृतीय श्रेणी के शिक्षकों के चयन के लिए आयोजित की जाने वाली एक पात्रता परीक्षा है जिसका आयोजन माध्यमिक शिक्षा बोर्ड राजस्थान अजमेर द्वारा करवाया जाता है। इस परीक्षा का आयोजन दो स्तरों पर किया जाता है, प्रथम स्तर कक्षा 1 से 5 तक के अध्यापकों के लिए एवं द्वितीय स्तर कक्षा 6 से 8 तक के अध्यापकों के लिए। लेवल 1 में BSTC कोर्स किए हुए अभ्यर्थी शामिल हो सकते है। इसके लिए सबसे पहले आपको BSTC की प्रवेश परीक्षा पास करनी पड़ती है। जबकि लेवल 2 में BEd (Bachelor in Education) डिग्रीधारी अभ्यर्थी शामिल हो सकता है। परीक्षा में उतीर्ण होने के पश्चात REET परीक्षा के प्राप्तांक एवं स्नातक डिग्री में प्राप्त अंको के आधार पर अन्तिम मेरिट सूची तैयार की जाती है जिसमें चयनित उम्मीदवारों को तृतीय श्रेणी शिक्षक के रूप में नियुक्त किया जाता है। इस परीक्षा के आयोजन में राजस्थान सरकार के आदेश पर राजस्थान क्रमचारी चयन बोर्ड एजेंसी के रूप में कार्य करते हुए पाठ्यक्रम से लेकर परिणाम तक का सम्पूर्ण कार्य करवाती है। राजस्थान में अब तक 5 (2011, 2013, 2015 एवं 2017) बार इस पात्रता परीक्षा का आयोजन किया जा चुका है। 2011 एवं 2013 में इस परीक्षा का आयोजन RTET के नाम से किया गया था जबकि 2015, 2017 एवं 2022 में REET के नाम से परीक्षा का आयोजन किया गया था। REET स्तर प्रथम की परीक्षा में सम्मिलित होने के लिए अभ्यर्थी दो वर्षीय डीएलएड पाठ्यक्रम में उतीर्ण या अध्ययनरत होना चाहिए एवं REET स्तर द्वितीय के लिए एक वर्षीय बीएड पास या द्विवर्षीय बीएड में अध्ययनरत होना चाहिए। थर्ड ग्रेड प्राइमरी टीचर भर्ती के लिए उम्मीदवार कक्षा 12वीं के साथ बीएसटीसी अथवा डीएलएड कोर्स में उत्तीर्ण होने चाहिए। इसी को रीट लेवल फर्स्ट भर्ती के नाम से जाना जाता है। REET भर्ती के प्रथम स्तर के अंतर्गत योग्य उम्मीदवार प्राथमिक शिक्षक भर्ती जो पहली कक्षा से पांचवीं कक्षा तक पढ़ाते हैं उसके लिए फॉर्म भर सकेंगे। तो वहीं दूसरी ओर उच्च प्राथमिक शिक्षक भर्ती जो कक्षा छठि से आठवीं तक पढ़ाते हैं इसके लिए उम्मीदवार स्नातक और बी.एड उत्तीर्ण होने जरूरी है। 2022 में किए गए नए परिवर्तन के अनुसार REET परीक्षा में दो प्रश्न पत्रों का आयोजन करवाया जाएगा। REET प्रश्न पत्र 1 को सिर्फ एक बार उतीर्ण करना होगा जिसकी वैधता लाइफटाइम रहेगी। इसे उत्तीर्ण करने के लिए सामान्य वर्ग के अभ्यर्थियों को 90 अंक, अन्य पिछड़ा वर्ग और आर्थिक रूप से कमजोर वर्ग के अभ्यर्थियों को 83 अंक और SC व ST एवं भूतपूर्व सरकारी कर्मचारियों को 75 अंक हासिल करने होते है। REET सर्टिफिकेट प्राप्त अभ्यर्थी फिर तृतीय श्रेणी सीधी भर्ती परीक्षा के लिए पात्र होता है।